b'\n_START_ARTICLE_\nHiparco\n_START_PARAGRAPH_\nSi Hiparco ng Nicea, kilala rin bilang Hiparco lamang (Ingles: Hipparchus o Hipparch, Griyego: \xe1\xbc\xbd\xcf\x80\xcf\x80\xce\xb1\xcf\x81\xcf\x87\xce\xbf\xcf\x82, Hipparkhos; bandang 190 BK \xe2\x80\x93 bandang 120 BK) ay isang Griyegong astronomo, heograpo, at matematiko noong kapanahunang Helenistiko.  Siya ang tagapagtatag ng trigonometriya._NEWLINE_Ipinanganak si Hiparco sa Nicea (o Nicaea), Bithynia (kasalukuyang Iznik, Turkiya).  Isa sa kanyang pangunahing tuklas ang pagbabago ng pinag-iinugan (painugan o aksis) ng rotasyon ng mga ekwinoks (galaw ng mundo na naglalagay dito sa bahagyang may kakaibang anggulo sa mga bituin, sa isang ibinigay na araw, taun-taon).  Itinuturing si Hiparco bilang pinakamahusay na astronomo noong kanyang kapanahunan.  Isinamapa niya ang halos 1,000 mga bituin.  Nagkaroon din si Hiparco ng impluwensiya sa teoriya ni Tolomeo hinggil sa sanlibutan.'